દરમિયાન, કેજરીવાલેે મોદી સાથેની મુલાકાત પૂર્વે પક્ષના વરિષ્ઠ નેતાઓ સાથેની બેઠકમાં તેમના ૭ પ્રધાનોની યાદીને આખરી ઓપ આપ્યો હતો. બાદમાં આ યાદી રાજ્યપાલ નજીબ જંગને મોકલાઇ હતી. સૂત્રોના કહેવા મુજબ કેજરીવાલ 'આપ'ને રાષ્ટ્રીય સ્તરે વિસ્તારવા પર ધ્યાન આપી શકે તે માટે સિસોદીયાને નાયબ મુખ્યપ્રધાન બનાવી મોટી જવાબદારીઓ સોંપાશે. કેબિનેટમાં રાખી બિરલા, સૌરભ ભારદ્વાજ, સોમનાથ ભારતી અને ગીરીશ સોનીના સ્થાને ચાર નવા ચહેરા- ગોપાલ રાય, જીતેન્દ્ર તોમર, સંદીપકુમાર અને અસીમ અહમદ ખાનને સ્થાન મળવાની શક્યતા છે. ગત સરકારમાં આરોગ્ય પ્રધાન રહેલા સત્યેન્દ્ર જૈનનું કેબિનેટમાં સ્થાન જળવાઇ રહેવાની પણ શક્યતા છે.